
ՔԱՂԱՔԱՑԻԱԿԱՆ ԾԱՌԱՅՈՒԹՅԱՆ ՊԱՇՏՈՆԻ ԱՆՁՆԱԳԻՐ

ԱՇԽԱՏԱՆՔԻ ԵՎ ՍՈՑԻԱԼԱԿԱՆ ՀԱՐՑԵՐԻ ՆԱԽԱՐԱՐՈՒԹՅԱՆ ՈՐԱԿԻ ԿԱՌԱՎԱՐՄԱՆ ՎԱՐՉՈՒԹՅԱՆ ԴԻՄՈՒՄՆԵՐԻ ԵՎ ԲՈՂՈՔՆԵՐԻ ՎԵՐԼՈՒԾՈՒԹՅԱՆ ԲԱԺՆԻ ԳԼԽԱՎՈՐ ՄԱՍՆԱԳԵՏ

	1․ Ընդհանուր դրույթներ

	1.1. Պաշտոնի անվանումը, ծածկագիրը
Աշխատանքի և սոցիալական հարցերի նախարարության որակի կառավարման վարչության (այսուհետ՝ Վարչություն) դիմումների և բողոքների վերլուծության բաժնի (այսուհետ՝ Բաժին) գլխավոր մասնագետ (այսուհետ՝ Գլխավոր մասնագետ) (ծածկագիրը` 10-33.1-Մ2-10):
1.2. Ենթակա և հաշվետու է
Գլխավոր մասնագետն անմիջական ենթակա և հաշվետու է Բաժնի պետին:
1.3. Փոխարինող պաշտոնի կամ պաշտոնների անվանումները
Գլխավոր մասնագետի բացակայության դեպքում նրան փոխարինում է Բաժնի պետը կամ մյուս գլխավոր մասնագետը։
1.5. Աշխատավայրը
Հայաստանի Հանրապետություն, ք. Երևան, Հանրապետության հրապարակ, Կառավարական տուն 3:

	2. Պաշտոնի բնութագիրը
2.1. Աշխատանքի բնույթը, իրավունքները, պարտականությունները 
1. իրականացնում է Վարչության միջոցով Նախարարություն դիմած քաղաքացիների դիմումների և բողոքների, հաղորդումների և հարցումների ուսումնասիրման, դասակարգման, հաշվետվությունների կազմման աշխատանքները,
2. իրականացնում է ստացված դիմումների և բողոքների և տրված պատասխանների ուսումնասիրման, բարձրացված խնդիրների առաջացման պատճառների վերլուծման և տեսակավորման աշխատանքները,
3. իրականացնում է Հաղորդակցության ապահովման բաժնի միջոցով Նախարարությանը ներկայացված առաջարկությունների հավաքագրման և արդյունքների վերաբերյալ տեղեկանքների ու հաշվետվությունների պատրաստման աշխատանքները,
4. իրականացնում է քաղաքացիների՝ Նախարարության կողմից մատուցված ծառայություններով բավարարվածության գնահատման չափանիշների ու մեխանիզմների մշակման և ներդրման աշխատանքները,
5. իրականացնում է քաղաքացիների սպասարկման որակի բարելավմանն ու բարձրացմանն ուղղված միջոցառումների, օրենսդրությամբ Նախարարությանը վերապահված լիազորություններին առնչվող և Բաժնին վերաբերող այլ գործառույթները,
6. իրականացնում է սոցիալական աջակցության, զբաղվածության, կենսաթոշակային ապահովության, հաշմանդամություն ունեցող և առանձին խմբերի անձանց մատուցվող սոցիալական ծառայությունների բնագավառներում քաղաքացիների դիմումներին և բողոքներին հրատապ կերպով ընթացք տալու, դրանցում հաղորդվող՝ Նախարարության գործունեության մեջ տեղ գտած խախտումների և թերությունների վերաբերյալ համապատասխան ստորաբաժանմանը տեղեկացնելու ուղղությամբ աշխատանքները,
7. իրականացնում է Վարչություն հասցեագրված դիմումներում բարձրացված խնդիրների, առաջարկությունների խորքային ուսումնասիրության արդյունքում առաջարկություններով հանդես գալու աշխատանքները՝ նպաստելով սպասարկման որակի բարձրացմանը,
8. իրականացնում է Վարչությանը հասցեագրված դիմումների վերաբերյալ համապատասխան մասնագիտական ստորաբաժանման կողմից ներկայացված տեղեկատվության ուսումնասիրության, ամփոփման և վերադասին ներկայացնելու աշխատանքները,
9. իրականացնում է Վարչության գործառույթներից բխող իրավական ակտերի նախագծերի մշակման, վարչական վարույթների իրականացման, ընդունված ակտերի կատարման ապահովման և այլ աշխատանքները,
10. իրականացնում է Վարչությունում ստացված դիմումների և բողոքների ուսումնասիրությունների արդյունքում բացահայտված՝ Նախարարության գործունեությանն առնչվող թերությունների վերացման ուղղությամբ Վարչության պետին առաջարկությունների ներկայացման աշխատանքները,
11. իրականացնում է Վարչության կանոնադրական գործառույթներից և խնդիրներից բխող, ինչպես նաև Բաժնի կողմից կատարված աշխատանքների վերաբերյալ հաշվետվությունների նախապատրաստման, առաջարկությունների ներկայացման և աշխատանքային ուղեցույցների մշակման աշխատանքները,
12. իրականացնում է Բաժնի աշխատանքային ծրագրերի մշակման աշխատանքները, Նախարարության և Վարչության կողմից կազմակերպված աշխատանքային քննարկումներին մասնակցությունը,
13. իրականացնում է հանրագրերի էլեկտրոնային հարթակով Նախարարությանն ուղղված դիմումների, բողոքների և առաջարկությունների ընդունման, հաշվառման, վերլուծության ու ամփոփման աշխատանքները։

   Իրավունքները՝
· պահանջել քաղաքացիների կողմից դիմումներում և բողոքներում բարձրացված խնդիրների վերաբերյալ լրացուցիչ տեղեկատվություն,
· ուսումնասիրել Նախարարություն դիմած քաղաքացիների դիմումների և բողոքների, հաղորդումների և հարցումների ուսումնասիրության արդյունքները և ներկայացնել Բաժնի պետին,
· համապատասխան մասնագիտական ստորաբաժանումներից պահանջել և ստանալ տեղեկատվություն՝ Վարչությանը հասցեագրված դիմումների վերաբերյալ,
· անհրաժեշտության դեպքում պահանջել լրացուցիչ տեղեկատվություն հանրագրերի էլեկտրոնային հարթակով Նախարարությանն ուղղված դիմումների, բողոքների և առաջարկությունների վերաբերյալ,
· ուսումնասիրել դիմումներում և բողոքներում բարձրացված հարցերին և խնդիրներին տրված պատասխանները,
· օգտվել համապատասխան աղբյուրներից՝ այլ երկրների փորձի ուսումնասիրման և Նախարարության կողմից մատուցված ծառայությունների գնահատման մեխանիզմների և չափանիշների մշակման նպատակով,
· օգտվել հանրագրերի էլեկտրոնային հարթակից Նախարարությանն ուղղված դիմումների, բողոքների և առաջարկությունների հաշվառման և վերլուծության նպատակով։

  Պարտականությունները՝
· կազմել աշխատանքային ուղեցույցներ և ներկայացնել Բաժնի պետին,
· ներկայացնել առաջարկություններ՝ Նախարարության գործունեությանն առնչվող, դիմումների և բողոքների ուսումնասիրության արդյունքում բացահայտված թերությունների վերացման վերաբերյալ,
· վերլուծել հանրագրերի էլեկտրոնային հարթակով Նախարարությանն ուղղված դիմումները, բողոքները և առաջարկությունները, ամփոփել դրանք և ներկայացնել Բաժնի պետին,
· կատարել սոցիալական պաշտպանության ոլորտներում քաղաքացիների դիմում-բողոքներին հրատապ ընթացք տալու և դրանցում հաղորդվող խախտումների վերաբերյալ համապատասխան ստորաբաժանումներին օպերատիվ ահազանգելու աշխատանքները,
· ուսումնասիրել Վարչության միջոցով Նախարարությանը ներկայացված առաջարկությունները և դրանց վերաբերյալ ամփոփ տեղեկատվություն ներկայացնել Բաժնի պետին,
· վերլուծել դիմումներում և բողոքներում բարձրացված խնդիրների առաջացման պատճառները և ներկայացնել Բաժնի պետին,
· Նախարարության գործունեության մեջ տեղ գտած խախտումների և թերությունների վերաբերյալ տեղեկացնել համապատասխան ստորաբաժանումներին,
· Բաժնի պետին ներկայացնել իրականացված ուսումնասիրությունների, վերլուծությունների և ընթացիկ գործառույթների արդյունքներով պատրաստված պարբերական հաշվետվությունները, 
· ուսումնասիրել և վերլուծել քաղաքացիների սպասարկման ոլորտում ի հայտ եկած խնդիրները։

	3. Պաշտոնին ներկայացվող պահանջները
3.1. Կրթություն, որակավորման աստիճանը
Բարձրագույն կրթություն
3.2. Մասնագիտական գիտելիքները
Ունի գործառույթների իրականացման համար անհրաժեշտ գիտելիքներ:
3.3. Աշխատանքային ստաժ, աշխատանքի բնագավառում փորձը
Հանրային ծառայության առնվազն երկու տարվա ստաժ կամ երեք տարվա մասնագիտական աշխատանքային ստաժ կամ սոցիալական կամ փաստաթղթավարության բնագավառում` երեք տարվա աշխատանքային ստաժ:
3.4. Անհրաժեշտ կոմպետենցիաներ
Ընդհանրական կոմպետենցիաներ
1. Ծրագրերի մշակում
2. Խնդրի լուծում
3. Հաշվետվությունների մշակում
4. Տեղեկատվության հավաքագրում, վերլուծություն
5. Բարեվարքություն
Ընտրանքային կոմպետենցիաներ
1.  Փոփոխությունների կառավարում
2. Ծառայությունների մատուցում  
3. Բողոքների բավարարում
4. Ժամանակի կառավարում 
5. Փաստաթղթերի նախապատրաստում

	4. Կազմակերպական շրջանակը
    4.1. Աշխատանքի կազմակերպման և ղեկավարման պատասխանատվությունը
Պատասխանատու է կառուցվածքային ստորաբաժանման աշխատանքների բնույթով պայմանավորված մասնագիտական գործունեության անմիջական արդյունքի համար։   
4.2. Որոշումներ կայացնելու լիազորությունները				
Կայացնում է որոշումներ աշխատանքների իրականացման բնույթով պայմանավորված մասնագիտական եզրակացությունների տրամադրման և ՀՀ օրենսդրությամբ նախատեսված դեպքերում որոշումների կայացման շրջանակներում։	
4.3. Գործունեության ազդեցությունը							
Ունի տվյալ մարմնի նպատակների և խնդիրների իրականացման համար մասնագիտական գործունեության գերատեսչական ազդեցություն։			
4.4. Շփումները և ներկայացուցչությունը							
Իր իրավասությունների շրջանակներում շփվում և որպես ներկայացուցիչ հանդես է գալիս տվյալ մարմնի ներսում այլ կառուցվածքային ստորաբաժանումների, այլ մարմինների ներկայացուցիչների հետ, հանդես է գալիս պետական մարմինների և միջազգային կազմակերպությունների ներկայացուցիչների մասնակցությամբ ձևավորված աշխատանքային խմբերում:						
4.5. Խնդիրների բարդությունը և դրանց լուծումը					
Իր լիազորությունների շրջանակներում բացահայտում է մասնագիտական խնդիրներ  և այդ խնդիրներին տալիս է մասնագիտական լուծումներ և մասնակցում է կառուցվածքային ստորաբաժանման առջև դրված խնդիրների լուծմանը:



